Si lḥif-nni i deg tella, tilemẓit tɣil d asukkes ara tt-isukkes umnay imi ara tt-yawi deg yiḍ, dɣa tuli terkeb deffir-s. Mi wwḍen ters, dɣa argaz-nni iwala tilemẓit-nni ziɣ tzad ccbaḥas. Isuter-as ad d-tales tamacahut-is. Tenna-as-d kullec, seg wass amenzu akk, mi tella tetturar akked yiḥiqel dɣa teǧǧa-t israffeg: - Timellalin n uzrem, i as-tenna, fṛuṛxent deg uɛebbuḍ-iw. Iɣil-iyi gma refdeɣ tadist, ɣef wayen i iyi-iwwi ad iyi-iḍeggeṛ di teẓgi. Anda akken i iyi-n-tufiḍ.